  Майя Бывальцева «Удмуртиысь арлэн дышетӥсез» вожвылъяськонэ куриськонъёсты кутон йылпумъяськиз, 13-тӥ толшорысен 282 куриськонъёс вуизы. Со сярысь «ВКонтакте» мерлыко вотэсысь огинын «Образовательное пространство Удмуртии» огинын ивортэмын. Тужгес трос куриськонъёс вуизы «Педагогический дебют» ӧръя – 56. Оглом 11 номинациосъя вожвылъяськон мыноз, куинез туэ нырысьсэ пыртэмын. Конкурслэн кыкетӥ люкетаз ортчем дышетӥсьёслэн нимъёссы 14-тӥ тулыспалэ тодмо луозы, нош вормисьлэсь но призёръёслэсь нимъёссэс 26-тӥ южтолэзе шараялозы. Тодэ вайытом, азьвылгес «Анай кылъя устоез дышетӥсь» VII элькун вожвылъяськонын Дэри ёросысь Юсь школаысь покчи классъёсты дышетӥсь Елена Иванова вормиз.  Тегъёс: Дышетон Ижкар Удмуртия вожвылъяськон дышетӥсьёс  